Source: https://www.riigiteataja.ee/akt/428122017002
Timestamp: 2019-09-22 16:50:45+00:00
Document Index: 1765770

Matched Legal Cases: ['§ 2', '§ 3', '§ 17', '§ 49', '§ 2', '§ 3']

Vallavolikogu ja vallavalitsuse liikme teenistuslähetusse saatmise kord – Riigi Teataja
Vallavolikogu ja vallavalitsuse liikme teenistuslähetusse saatmise kord
Vallavolikogu ja vallavalitsuse liikme teenistuslähetusse saatmise kord - sisukord
§ 2 Teenistuslähetusse saatmine
§ 3 Teenistuslähetuse vormistamine
RT IV, 28.12.2017, 2
Määrus kehtestatakse kohaliku omavalitsuse korralduse seaduse § 17 lõike 42 ja § 49 lõike 44 alusel ning kooskõlas Vabariigi Valitsuse 19. detsembri 2012. a määrusega nr 112 „Ametniku teenistuslähetusse saatmise, lähetuskulude hüvitamise ning päevaraha maksmise tingimused ja kord ning päevaraha määr”.
Määruse eesmärk on reguleerida Jõgeva Vallavolikogu esimehe, vallavolikogu liikme, vallavanema ja vallavalitsuse liikme teenistuslähetusse saatmist ning lähetuskulude hüvitamist.
§ 2. Teenistuslähetusse saatmine
(1) Teenistuslähetusse saatmise otsustab:
1) volikogu esimees enda ja volikogu liikme teenistuslähetuse korral;
2) vallavanem enda ja vallavalitsuse liikme teenistuslähetuse korral.
(2) Teenistuslähetuse vajaduse tekkimisel peab volikogu ja valitsuse liige sellest otsustajale teatama vähemalt kaks tööpäeva enne planeeritava lähetuse algust koos informatsiooniga lähetuse eeldatavatest kuludest.
(3) Kui lähetatav soovib lähetuskulude avanssi, tuleb esitada avaldus vähemalt viis tööpäeva enne planeeritava lähetuse algust.
(4) Välislähetuse vajaduse tekkimisel informeerib volikogu esimees volikogu liikmeid ja vallavanem vallavalitsust.
§ 3. Teenistuslähetuse vormistamine
(1) Vajadusel (lähetuse rahastaja nõudmisel või muudel põhjustel) vormistatakse teenistuslähetus käskkirjaga.
(2) Käskkirjas märgitakse lähetatava nimi, ametikoht, lähetuse aeg, sihtkoht ja ülesanne ning kui makstakse päevaraha või avanssi, siis nende suurus.
(1) Lähetuskulude hüvitamiseks esitab lähetatu lähetuskulude aruande koos kuludokumentidega hiljemalt kolme tööpäeva jooksul pärast lähetusest naasmist.
(2) Aruande kinnitab:
(3) Välislähetuses viibinud peavad esitama teenistuslähetusse saatjale viie tööpäeva jooksul pärast lähetusest naasmist aruande, milles näidatakse lähetusel osaletud olulised kohtumised, seal käsitletud teemad, konkreetsed tulemused, hinnang tulemuslikkusele ning ettepanekud.
1) Torma Vallavolikogu 15. oktoobri 2013. a määrus nr 98 „Vallavolikogu ja vallavalitsuse liikme teenistuslähetusse saatmise kord“.
2) Jõgeva Linnavolikogu 27. juuni 2013. a määrus nr 18 „Linnavolikogu ja linnavalitsuse liikme teenistuslähetusse saatmise kord“.